ddrg/super_eurlex huggingface dataset:
Κανονισμός (ΕΚ) αριθ. 2297/2002 της Επιτροπής

της 20ής Δεκεμβρίου 2002

για αναστολή των αγορών βουτύρου σε ορισμένα κράτη μέλη

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 1255/1999 του Συμβουλίου, της 17ης Μαΐου 1999, για κοινή οργάνωση της αγοράς στον τομέα του γάλακτος και των γαλακτοκομικών προϊόντων(1), όπως τροποποιήθηκε τελευταία από τον κανονισμό (ΕΚ) αριθ. 509/2002 της Επιτροπής(2),

τον κανονισμό (ΕΚ) αριθ. 2771/1999 της Επιτροπής, της 16ης Δεκεμβρίου 1999, για λεπτομέρειες εφαρμογής του κανονισμού (ΕΚ) αριθ. 1255/1999 του Συμβουλίου όσον αφορά τα μέτρα παρέμβασης στην αγορά του βουτύρου και της κρέμας γάλακτος(3), όπως τροποποιήθηκε τελευταία από τον κανονισμό (ΕΚ) αριθ. 1614/2001(4), και ιδίως το άρθρο 2,

Εκτιμώντας τα ακόλουθα:

(1) Το άρθρο 2 του κανονισμού (ΕΚ) αριθ. 2771/1999 προβλέπει ότι οι αγορές μέσω διαγωνισμού εγκρίνονται ή αναστέλλονται από την Επιτροπή σε ένα κράτος μέλος μόλις διαπιστωθεί ότι η τιμή της αγοράς ευρίσκεται, σ' αυτό το κράτος μέλος, κατά τη διάρκεια δύο συνεχών εβδομάδων και ανάλογα με την περίπτωση, είτε σε κατώτερο επίπεδο είτε σε επίπεδο ίσο ή ανώτερο του 92 % της τιμής παρέμβασης.

(2) Ο τελευταίος κατάλογος των κρατών μελών στα οποία ανεστάλη η παρέμβαση καταρτίστηκε με τον κανονισμό (ΕΚ) αριθ. 1915/2002 της Επιτροπής(5). Ο κατάλογος αυτός πρέπει να προσαρμοστεί κατά τρόπο που να λαμβάνονται υπόψη οι νέες τιμές της αγοράς που κοινοποιήθηκαν από τη Γερμανία κατ' εφαρμογή του άρθρου 8 του κανονισμού (ΕΚ) αριθ. 2771/1999. Για λόγους ευκρίνειας, είναι σκόπιμο να αντικατασταθεί ο κατάλογος αυτός και να καταργηθεί ο κανονισμός (ΕΚ) αριθ. 1915/2002,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Οι αγορές βουτύρου με διαγωνισμό που προβλέπονται στο άρθρο 6 παράγραφος 1 του κανονισμού (ΕΚ) αριθ. 1255/1999 αναστέλλονται στο Βέλγιο, στη Δανία, στην Ελλάδα, στις Κάτω Χώρες, στην Αυστρία, στο Λουξεμβούργο, στη Φινλανδία και στη Σουηδία.

Άρθρο 2

Ο κανονισμός (ΕΚ) αριθ. 1915/2002 καταργείται.

Άρθρο 3

Ο παρών κανονισμός αρχίζει να ισχύει στις 21 Δεκεμβρίου 2002.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Δεκεμβρίου 2002.

Για την Επιτροπή

Franz Fischler

Μέλος της Επιτροπής

(1) ΕΕ L 160 της 26.6.1999, σ. 48.

(2) ΕΕ L 79 της 22.3.2002, σ. 15.

(3) ΕΕ L 333 της 24.12.1999, σ. 11.

(4) ΕΕ L 214 της 8.8.2001, σ. 20.

(5) ΕΕ L 289 της 26.10.2002, σ. 9.
Κανονισμός (ΕΚ) αριθ. 2295/2002 της Επιτροπής

της 20ής Δεκεμβρίου 2002

για καθορισμό ορίων εντός των οποίων δύνανται να γίνουν αποδεκτές οι αιτήσεις που υποβλήθηκαν το Δεκέμβριο 2002 για άδειες εισαγωγής, βάσει των καθεστώτων δασμολογικών ποσοστώσεων εισαγωγής για ορισμένα προϊόντα του τομέα του χοιρείου κρέατος, για την περίοδο από την 1η Ιανουαρίου έως τις 31 Μαρτίου 2003

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1486/95 της Επιτροπής, της 28ης Ιουνίου 1995, για το άνοιγμα και τον τρόπο διαχείρισης δασμολογικών ποσοστώσεων εισαγωγής στον τομέα του χοιρείου κρέατος(1), όπως τροποποιήθηκε τελευταία από τον κανονισμό (ΕΚ) αριθ. 1006/2001(2), και ιδίως το άρθρο 5 παράγραφος 5,

Εκτιμώντας τα ακόλουθα:

(1) Οι αιτήσεις χορήγησης αδειών εισαγωγής που υποβλήθηκαν για το πρώτο τρίμηνο του 2003 αφορούν ποσότητες χαμηλότερες από τις διαθέσιμες ποσότητες και, συνεπώς, δύνανται να ικανοποιηθούν πλήρως.

(2) Πρέπει να καθορισθεί το πλεόνασμα που προστίθεται στη διαθέσιμη ποσότητα για την επόμενη περίοδο,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Οι αιτήσεις αδειών εισαγωγής που υποβάλλονται για την περίοδο από την 1η Ιανουαρίου έως τις 31 Μαρτίου 2003 βάσει του κανονισμού (ΕΚ) αριθ. 1486/95, θα γίνουν αποδεκτές σύμφωνα με όσα προβλέπονται στο παράρτημα I.

2. Για την περίοδο από την 1η Απριλίου έως τις 30 Ιουνίου 2003, οι αιτήσεις αδειών εισαγωγής για τις συνολικές ποσότητες που αναφέρονται στο παράρτημα ΙΙ πρέπει να υποβάλλονται σύμφωνα με τον κανονισμό (ΕΚ) αριθ. 1486/95.

Άρθρο 2

Ο παρών κανονισμός αρχίζει να ισχύει την 1η Ιανουαρίου 2003.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 20 Δεκεμβρίου 2002.

Για την Επιτροπή

J. M. Silva Rodríguez

Γενικός Διευθυντής Γεωργίας

(1) ΕΕ L 145 της 29.6.1995, σ. 58.

(2) ΕΕ L 140 της 24.5.2001, σ. 13.

ΠΑΡΑΡΤΗΜΑ I

>ΘΕΣΗ ΠΙΝΑΚΑ>

ΠΑΡΑΡΤΗΜΑ II

>ΘΕΣΗ ΠΙΝΑΚΑ>
Κανονισμός (ΕΚ) αριθ. 2271/2002 της Επιτροπής

της 19ης Δεκεμβρίου 2002

σχετικά με τη διακοπή της αλιείας σκουμπριού από σκάφη που φέρουν σημαία Δανίας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2847/93 του Συμβουλίου, της 12ης Οκτωβρίου 1993, για τη θέσπιση συστήματος ελέγχου που εφαρμόζεται στην κοινή αλιευτική πολιτική(1), όπως τροποποιήθηκε τελευταία από τον κανονισμό (ΕΚ) αριθ. 2846/98(2), και ιδίως το άρθρο 21 παράγραφος 3,

Εκτιμώντας τα ακόλουθα:

(1) Ο κανονισμός (ΕΚ) αριθ. 2555/2001 του Συμβουλίου, της 18ης Δεκεμβρίου 2001, περί καθορισμού, για το 2002, για ορισμένα αποθέματα ιχθύων και ομάδες αποθεμάτων ιχθύων, των αλιευτικών δυνατοτήτων και των συναφών όρων στα κοινοτικά ύδατα και, για τα κοινοτικά σκάφη, σε άλλα ύδατα όπου απαιτούνται περιορισμοί αλιευμάτων(3), όπως τροποποιήθηκε τελευταία από τον κανονισμό (ΕΚ) αριθ. 2256/2002(4), προβλέπει ποσοστώσεις σκουμπριού για το 2002.

(2) Προκειμένου να εξασφαλισθεί η τήρηση των διατάξεων σχετικά με τους ποσοτικούς περιορισμούς των αλιευμάτων αποθέματος που υπόκειται σε ποσοστώσεις, είναι αναγκαίο για την Επιτροπή να ορίσει την ημερομηνία έως την οποία τα αλιεύματα, τα οποία αλιεύονται από σκάφη που φέρουν τη σημαία κράτους μέλους, θεωρούνται ότι έχουν εξαντλήσει την ποσόστωση που έχει χορηγηθεί.

(3) Σύμφωνα με τις πληροφορίες που ανακοινώθηκαν στην Επιτροπή, τα αλιεύματα σκουμπριού στα ύδατα της ζώνης ICES IIa (ύδατα ΕΚ), Skagerrak και Kattegat, IIIbcd (ύδατα ΕΚ), Βόρειος Θάλασσα, από σκάφη που φέρουν δανική σημαία ή είναι νηολογημένα στη Δανία, έφθασαν στο όριο της ποσόστωσης που έχει χορηγηθεί για το 2002. Η Δανία απαγόρευσε την αλιεία του αποθέματος αυτού από τις 23 Νοεμβρίου 2002. Κατά συνέπεια, θα πρέπει να ληφθεί υπόψη η ημερομηνία αυτή,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Τα αλιεύματα σκουμπριού στα ύδατα της ζώνης ICES IIa (ύδατα ΕΚ), Skagerrak και Kattegat, IIIbcd (ύδατα ΕΚ), Βόρειος Θάλασσα, από σκάφη που φέρουν δανική σημαία ή είναι νηολογημένα στη Δανία, θεωρούνται ότι έχουν εξαντλήσει την ποσόστωση που έχει χορηγηθεί στη Δανία για το 2002.

Απαγορεύεται η αλιεία σκουμπριού στα ύδατα της ζώνης ICES IIa (ύδατα ΕΚ), Skagerrak και Kattegat, IIIbcd (ύδατα ΕΚ), Βόρειος Θάλασσα, από σκάφη που φέρουν δανική σημαία ή είναι νηολογημένα στη Δανία, καθώς και η διατήρηση επί του σκάφους, η μεταφόρτωση και η εκφόρτωση του εν λόγω αποθέματος που έχει αλιευθεί από τα προαναφερθέντα σκάφη μετά την ημερομηνία εφαρμογής του παρόντος κανονισμού.

Άρθρο 2

Ο παρών κανονισμός αρχίζει να ισχύει την επόμενη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από τις 23 Νοεμβρίου 2002.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Δεκεμβρίου 2002.

Για την Επιτροπή

Franz Fischler

Μέλος της Επιτροπής

(1) ΕΕ L 261 της 20.10.1993, σ. 1.

(2) ΕΕ L 358 της 31.12.1998, σ. 5.

(3) ΕΕ L 347 της 31.12.2001, σ. 1.

(4) ΕΕ L 343 της 18.12.2002, σ. 19.
Κανονισμός (ΕΚ) αριθ. 493/2002 της Επιτροπής

της 19ης Μαρτίου 2002

για την προσαρμογή σε ό,τι αφορά τους κώδικες της συνδυασμένης ονοματολογίας ορισμένων προϊόντων του κανονισμού (ΕΟΚ) αριθ. 2771/75 του Συμβουλίου που αφορά την κοινή οργάνωση των αγορών στον τομέα των αυγών και του κανονισμού (ΕΟΚ) αριθ. 2777/75 του Συμβουλίου που αφορά την κοινή οργάνωση των αγορών στον τομέα του κρέατος των πουλερικών

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 234/79 του Συμβουλίου, της 5ης Φεβρουαρίου 1979, σχετικά με τη διαδικασία προσαρμογής της ονοματολογίας του κοινού δασμολογίου που χρησιμοποιείται για τα γεωργικά προϊόντα(1), όπως τροποποιήθηκε τελευταία από τον κανονισμό (ΕΚ) αριθ. 3290/94(2), και ιδίως το άρθρο 2 παράγραφος 1,

Εκτιμώντας τα ακόλουθα:

(1) Ο κανονισμός (ΕΚ) αριθ. 2031/2001 της Επιτροπής, της 6ης Αυγούστου 2001, ο οποίος τροποποιεί το παράρτημα I του κανονισμού (ΕΟΚ) αριθ. 2658/87 του Συμβουλίου σχετικά με τη δασμολογική και στατιστική ονοματολογία και το κοινό δασμολόγιο(3), προβλέπει τροποποιήσεις της συνδυασμένης ονοματολογίας για ορισμένα προϊόντα.

(2) Κατά συνέπεια θα πρέπει να προσαρμοσθεί το παράρτημα I του κανονισμού (ΕΟΚ) αριθ. 2771/75 του Συμβουλίου, της 29ης Οκτωβρίου 1975, που αφορά την κοινή οργάνωση των αγορών στον τομέα των αυγών(4), όπως τροποποιήθηκε τελευταία από τον κανονισμό (ΕΚ) αριθ. 1516/96 της Επιτροπής(5), και η παράγραφος 1 του άρθρου 1 του κανονισμού (ΕΟΚ) αριθ. 2777/75 του Συμβουλίου, της 29ης Οκτωβρίου 1975, που αφορά την κοινή οργάνωση των αγορών στον τομέα του κρέατος των πουλερικών(6), όπως τροποποιήθηκε τελευταία από τον κανονισμό (ΕΚ) αριθ. 2916/95 της Επιτροπής(7).

(3) Οι προαναφερόμενες προσαρμογές θα τεθούν σε ισχύ ταυτόχρονα με τον κανονισμό (ΕΚ) αριθ. 2031/2001.

(4) Τα μέτρα που προβλέπει ο παρών κανονισμός είναι σύμφωνα με τη γνώμη της επιτροπής διαχείρισης του κρέατος των πουλερικών και των αυγών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο παράρτημα I του κανονισμού (ΕΟΚ) αριθ. 2771/75, η γραμμή: ">ΘΕΣΗ ΠΙΝΑΚΑ>"

αντικαθίσταται από τις γραμμές: ">ΘΕΣΗ ΠΙΝΑΚΑ>"

και ">ΘΕΣΗ ΠΙΝΑΚΑ>".

Άρθρο 2

Στην πρώτη παράγραφο του άρθρου 1 του κανονισμού (ΕΟΚ) αριθ. 2777/75, οι κωδικοί ΣΟ " 0210 90 71 και 0210 90 79 " αντικαθίστανται από τους κωδικούς ΣΟ " 0210 99 71 και 0210 99 79 ".

Άρθρο 3

Ο παρών κανονισμός αρχίζει να ισχύει την έβδομη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Ιανουαρίου 2002.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 19 Μαρτίου 2002.

Για την Επιτροπή

Franz Fischler

Μέλος της Επιτροπής

(1) ΕΕ L 34 της 9.2.1979, σ. 2.

(2) ΕΕ L 349 της 31.12.1994, σ. 105.

(3) ΕΕ L 279 της 23.10.2001, σ. 1.

(4) ΕΕ L 282 της 1.11.1975, σ. 49.

(5) ΕΕ L 189 της 30.7.1996, σ. 99.

(6) ΕΕ L 282 της 1.11.1975, σ. 77.

(7) ΕΕ L 305 της 19.12.1995, σ. 49.
Κανονισμός (ΕΚ) αριθ. 2384/2002 της Επιτροπής

της 30ής Δεκεμβρίου 2002

για την τροποποίηση του κανονισμού (ΕΟΚ) αριθ. 2837/93 περί λεπτομερών κανόνων εφαρμογής του κανονισμού (ΕΟΚ) αριθ. 2019/93 του Συμβουλίου όσον αφορά τη διατήρηση των ελαιώνων στις παραδοσιακές ζώνες καλλιέργειας

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2019/93 του Συμβουλίου, της 19ης Ιουλίου 1993, για τη θέσπιση ειδικών μέτρων για ορισμένα γεωργικά προϊόντα προς όφελος των μικρών νησιών του Αιγαίου Πελάγους(1), όπως τροποποιήθηκε τελευταία από τον κανονισμό (ΕΚ) αριθ. 442/2002(2), και ιδίως το άρθρο 11 παράγραφος 2,

Εκτιμώντας τα ακόλουθα:

(1) Ο κανονισμός (ΕΟΚ) αριθ. 2837/93 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 2813/94(4), καθορίζει τους όρους χορήγησης κατ' αποκοπή ενίσχυσης ανά εκτάριο για τη διατήρηση των ελαιώνων στις παραδοσιακές ζώνες καλλιέργειας στα μικρά νησιά του Αιγαίου Πελάγους.

(2) Θα πρέπει να προστεθεί στα κριτήρια επιλεξιμότητας που προβλέπονται στο άρθρο 1 του κανονισμού (ΕΟΚ) αριθ. 2837/93 μια προϋπόθεση που αντιστοιχεί στο άρθρο 24 παράγραφος 1 του κανονισμού (ΕΚ) αριθ. 2366/98 της Επιτροπής, της 30ής Οκτωβρίου 1998, σχετικά με τις λεπτομέρειες εφαρμογής του καθεστώτος ενίσχυσης στην παραγωγή ελαιολάδου για τις περιόδους εμπορίας 1998/99 έως 2003/04(5), όπως τροποποιήθηκε τελευταία από τον κανονισμό (ΕΚ) αριθ. 1249/2002(6), ο οποίος καθορίζει το ελάχιστο μέγεθος που πρέπει να έχει ένας ελαιώνας για να είναι επιλέξιμος για τη χορήγηση ενίσχυσης στην παραγωγή ελαιολάδου.

(3) Ο κανονισμός (ΕΟΚ) αριθ. 2837/93 πρέπει να τροποποιηθεί αναλόγως.

(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης λιπαρών ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Στο άρθρο 1 του κανονισμού (ΕΟΚ) αριθ. 2837/93 προστίθεται το ακόλουθο στοιχείο:

"ε) για τις εκτάσεις που έχουν ένα ελάχιστο μέγεθος το οποίο καθορίζεται σύμφωνα με τις διατάξεις του άρθρου 24 παράγραφος 1 δεύτερο εδάφιο του κανονισμού (ΕΚ) αριθ. 2366/98 της Επιτροπής(7)."

Άρθρο 2

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 30 Δεκεμβρίου 2002.

Για την Επιτροπή

Franz Fischler

Μέλος της Επιτροπής

(1) ΕΕ L 184 της 27.7.1993, σ. 1.

(2) ΕΕ L 68 της 12.3.2002, σ. 4.

(3) ΕΕ L 260 της 19.10.1993, σ. 5.

(4) ΕΕ L 298 της 19.11.1994, σ. 24.

(5) ΕΕ L 293 της 31.10.1998, σ. 50.

(6) ΕΕ L 183 της 12.7.2002, σ. 5.

(7) ΕΕ L 293 της 31.10.1998, σ. 50.
Κανονισμός (ΕΚ) αριθ. 244/2002 της Επιτροπής

της 8ης Φεβρουαρίου 2002

για τη συμπλήρωση του παραρτήματος του κανονισμού (ΕΚ) αριθ. 2301/97 για την εγγραφή ορισμένων ονομασιών στο μητρώο βεβαιώσεων ιδιοτυπίας που προβλέπεται στον κανονισμό (ΕΟΚ) αριθ. 2082/92 του Συμβουλίου περί των βεβαιώσεων ιδιοτυπίας των γεωργικών προϊόντων και των τροφίμων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΟΚ) αριθ. 2082/92 του Συμβουλίου, της 14ης Ιουλίου 1992, για τις βεβαιώσεις ιδιοτυπίας των γεωργικών προϊόντων και των τροφίμων(1), και ιδίως το άρθρο 9 παράγραφος 1,

Εκτιμώντας τα ακόλουθα:

(1) Σύμφωνα με το άρθρο 7 του κανονισμού (ΕΟΚ) αριθ. 2082/92, η Φινλανδία έχει διαβιβάσει στην Επιτροπή αίτηση καταχώρησης της ονομασίας "Sahti" ως βεβαίωση ιδιοτυπίας.

(2) Η ένδειξη "ειδικό παραδοσιακό προϊόν εγγυημένο" μπορεί να εφαρμοστεί μόνο σε ονομασίες που εμφαίνονται στο μητρώο βεβαιώσεων ιδιοτυπίας.

(3) Καμία ένσταση κατά την έννοια του άρθρου 8 του εν λόγω κανονισμού δεν έχει διαβιβασθεί στην Επιτροπή μετά τη δημοσίευση στην Επίσημη Εφημερίδα των Ευρωπαϊκών Κοινοτήτων(2) της ονομασίας που εμφαίνεται στο παράρτημα του παρόντος κανονισμού.

(4) Κατά συνέπεια, η ονομασία που εμφαίνεται στο παράρτημα πρέπει να εγγραφεί στο μητρώο βεβαιώσεων ιδιοτυπίας και, συνεπώς, να προστατευθεί σε κοινοτικό επίπεδο ως παραδοσιακό προϊόν εγγυημένο στην Κοινότητα δυνάμει του άρθρου 13 παράγραφος 2 του κανονισμού (ΕΟΚ) αριθ. 2082/92.

(5) Το παράρτημα του παρόντος κανονισμού συμπληρώνει το παράρτημα του κανονισμού (ΕΚ) αριθ. 2301/97 της Επιτροπής(3), όπως τροποποιήθηκε τελευταία από τον κανονισμό (ΕΚ) αριθ. 2430/2001(4),

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το παράρτημα του κανονισμού (ΕΚ) αριθ. 2301/97 συμπληρώνεται με την ονομασία που περιλαμβάνεται στο παράρτημα του παρόντος κανονισμού και η εν λόγω ονομασία εγγράφεται στο μητρώο βεβαιώσεων ιδιοτυπίας όπως προβλέπεται από το άρθρο 9 παράγραφος 1 του κανονισμού (ΕΟΚ) αριθ. 2082/92.

Η ονομασία τυγχάνει προστασίας σύμφωνα με το άρθρο 13 παράγραφος 2 του εν λόγω κανονισμού.

Άρθρο 2

Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 8 Φεβρουαρίου 2002.

Για την Επιτροπή

Franz Fischler

Μέλος της Επιτροπής

(1) ΕΕ L 208 της 24.7.1992, σ. 9.

(2) ΕΕ C 125 της 26.4.2001, σ. 5.

(3) ΕΕ L 319 της 21.11.1997, σ. 8.

(4) ΕΕ L 328 της 13.12.2001, σ. 29.

ΠΑΡΑΡΤΗΜΑ

Μπίρες

- Sahti.
Κανονισμός (ΕΚ) αριθ. 1779/2002 της Επιτροπής

της 4ης Οκτωβρίου 2002

σχετικά με την ονοματολογία των χωρών και εδαφών για τις στατιστικές του εξωτερικού εμπορίου της Κοινότητας και του εμπορίου μεταξύ των κρατών μελών της

(Κείμενο που παρουσιάζει ενδιαφέρον για τον ΕΟΧ)

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

τον κανονισμό (ΕΚ) αριθ. 1172/95 του Συμβουλίου, της 22ας Μαΐου 1995, σχετικά με τις στατιστικές των συναλλαγών αγαθών της Κοινότητας και των κρατών μελών της με τις τρίτες χώρες(1), όπως τροποποιήθηκε τελευταία από τον κανονισμό (ΕΚ) αριθ. 374/98(2), και ιδίως το άρθρο 9,

Εκτιμώντας τα ακόλουθα:

(1) Σύμφωνα με το άρθρο 9 του κανονισμού (ΕΚ) αριθ. 1172/95, η θέσπιση της ονοματολογίας των χωρών και εδαφών ανήκει στην αρμοδιότητα της Επιτροπής.

(2) Η ισχύουσα κατά την 1η Ιανουαρίου 2002 έκδοση της εν λόγω ονοματολογίας ήταν προσαρτημένη στον κανονισμό (ΕΚ) αριθ. 2020/2001 της Επιτροπής(3).

(3) Η αλφαβητική κωδικοποίηση των χωρών και εδαφών βασίζεται στο ισχύον πρότυπο ISO alpha 2, στο βαθμό κατά τον οποίο είναι συμβατό με τις απαιτήσεις της κοινοτικής νομοθεσίας. Είναι, ωστόσο, επιθυμητό να προβλεφθεί μια μεταβατική περίοδος που θα επιτρέψει σε ορισμένα κράτη μέλη να προσαρμοστούν στις σχετικές τροποποιήσεις. Για λόγους απλούστευσης, θα πρέπει η εν λόγω μεταβατική περίοδος να λήξει τη στιγμή της εφαρμογής των διατάξεων που αναμορφώνουν τους κανόνες σχετικά με το ενιαίο διοικητικό έγγραφο.

(4) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής στατιστικών των συναλλαγών αγαθών με τις τρίτες χώρες,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Η ισχύουσα από την 1η Ιανουαρίου 2003 έκδοση της ονοματολογίας των χωρών και εδαφών για τις στατιστικές των εξωτερικού εμπορίου της Κοινότητας και του εμπορίου μεταξύ των κρατών μελών της προσαρτάται στον παρόντα κανονισμό.

Άρθρο 2

Ο παρών κανονισμός αρχίζει να ισχύει την 1η Ιανουαρίου 2003.

Εντούτοις, τα κράτη μέλη μπορούν να χρησιμοποιούν τους τριψήφιους αριθμητικούς κωδικούς οι οποίοι παρατίθενται επίσης στο παράρτημα του παρόντος κανονισμού μέχρι την εφαρμογή των διατάξεων που αναμορφώνουν τα παραρτήματα 37 και 38 του κανονισμού (ΕΟΚ) αριθ. 2454/93 της Επιτροπής(4).

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 4 Οκτωβρίου 2002.

Για την Επιτροπή

Pedro Solbes Mira

Μέλος της Επιτροπής

(1) ΕΕ L 118 της 25.5.1995, σ. 10.

(2) ΕΕ L 48 της 15.2.1998, σ. 6.

(3) ΕΕ L 273 της 16.10.2001, σ. 6.

(4) ΕΕ L 253 της 11.10.1993, σ. 1.

ΠΑΡΑΡΤΗΜΑ

ΟΝΟΜΑΤΟΛΟΓΙΑ ΤΩΝ ΧΩΡΩΝ ΚΑΙ ΕΔΑΦΩΝ ΓΙΑ ΤΙΣ ΣΤΑΤΙΣΤΙΚΕΣ ΤΟΥ ΕΞΩΤΕΡΙΚΟΥ ΕΜΠΟΡΙΟΥ ΤΗΣ ΚΟΙΝΟΤΗΤΑΣ ΚΑΙ ΤΟΥ ΕΜΠΟΡΙΟΥ ΜΕΤΑΞΥ ΤΩΝ ΚΡΑΤΩΝ ΜΕΛΩΝ ΤΗΣ

(Μορφή ισχύουσα από την 1η Ιανουαρίου 2003)

>ΘΕΣΗ ΠΙΝΑΚΑ>
Κανονισμός (ΕΚ) αριθ. 357/2002 της Επιτροπής

της 26ης Φεβρουαρίου 2002

για την έκδοση πιστοποιητικών εισαγωγής για ζάχαρη και μείγματα ζάχαρης και κακάου με σώρευση καταγωγής ΑΚΕ/ΥΧΕ και ΕΚ/ΥΧΕ

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας,

την απόφαση 2001/822/ΕΚ του Συμβουλίου, της 27ης Νοεμβρίου 2001, για τη σύνδεση των υπερπόντιων χωρών και εδαφών με την Ευρωπαϊκή Κοινότητα (Overseas association)(1),

τον κανονισμό (ΕΚ) αριθ. 192/2002 της Επιτροπής, της 31ης Ιανουαρίου 2002, για τις λεπτομέρειες έκδοσης πιστοποιητικών εισαγωγής για τη ζάχαρη και τα μείγματα ζάχαρης και κακάου με σώρευση καταγωγής ΑΚΕ/ΥΧΕ ή ΕΚ/ΥΧΕ(2), και ιδίως το άρθρο 6 παράγραφος 3,

Εκτιμώντας τα ακόλουθα:

(1) Το άρθρο 6 παράγραφος 4 του παραρτήματος III της απόφασης 2001/822/ΕΚ κάνει δεκτή τη σώρευση καταγωγής ΑΚΕ/ΥΧΕ/ΕΚ για τα προϊόντα που υπάγονται στο κεφάλαιο 17 και στους κωδικούς ΣΟ 1806 10 30 και 1806 10 90 έως όριο ετήσιας ποσότητας 28000 τόνων ζάχαρης.

(2) Στις εθνικές αρχές κατατέθηκαν αιτήσεις, σύμφωνα με τον κανονισμό (ΕΚ) αριθ. 192/2002, για την έκδοση πιστοποιητικών εισαγωγής συνολικής ποσότητας που υπερβαίνει την ποσότητα που γίνεται δεκτή με την απόφαση 2001/822/ΕΚ.

(3) Το άρθρο 6 παράγραφος 3 του κανονισμού (ΕΚ) αριθ. 192/2002 ορίζει ότι, όταν οι αιτήσεις για την έκδοση πιστοποιητικών οδηγούν σε υπέρβαση της ετήσιας ποσότητας των 28000 τόνων ζάχαρης, η Επιτροπή εκδίδει κανονισμό που καθορίζει τον ενιαίο συντελεστή μείωσης που πρέπει να εφαρμοσθεί σε καθεμία από τις αιτήσεις που κατατέθηκαν και αναστέλλει την κατάθεση νέων αιτήσεων για το τρέχον έτος.

(4) Η Επιτροπή οφείλει, επομένως, να καθορίσει τον συντελεστή μείωσης για την έκδοση πιστοποιητικών εισαγωγής και να αναστείλει την κατάθεση νέων αιτήσεων πιστοποιητικών για το έτος 2002,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Γίνονται δεκτές οι αιτήσεις έκδοσης πιστοποιητικών εισαγωγής που κατατέθηκαν μέχρι τις 14 Φεβρουαρίου 2002 δυνάμει του άρθρου 6 του κανονισμού (ΕΚ) αριθ. 192/2002, για ποσότητα 45000 τόνων, μέχρι ποσοστό 62,22222 % της ποσότητας που ζητήθηκε.

Άρθρο 2

Αναστέλλεται για το έτος 2002 η κατάθεση νέων αιτήσεων.

Άρθρο 3

Ο παρών κανονισμός αρχίζει να ισχύει στις 27 Φεβρουαρίου 2002.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 26 Φεβρουαρίου 2002.

Για την Επιτροπή

Franz Fischler

Μέλος της Επιτροπής

(1) ΕΕ L 314 της 30.11.2001, σ. 1.

(2) ΕΕ L 31 της 1.2.2002, σ. 55.
Κανονισμός (ΕΚ) αριθ. 1149/2002 του Συμβουλίου

της 27ης Ιουνίου 2002

για το άνοιγμα αυτόνομης ποσόστωσης για την εισαγωγή βοείου κρέατος υψηλής ποιότητας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

τη συνθήκη για την ίδρυση της Ευρωπαϊκής Κοινότητας, και ιδίως το άρθρο 133,

την πρόταση της Επιτροπής,

Εκτιμώντας τα ακόλουθα:

(1) Προκειμένου η Κοινότητα να αναπτύξει αρμονικές σχέσεις συναλλαγών με τις τρίτες χώρες, πρέπει να ληφθούν διατάξεις για το άνοιγμα, υπό μορφή αυτόνομου μέτρου, κοινοτικής δασμολογικής ποσόστωσης για την εισαγωγή 1000 τόνων νωπού, διατηρημένου με απλή ψύξη ή κατεψυγμένου βοείου κρέατος υψηλής ποιότητας.

(2) Η αγορά βοείου κρέατος, παρόλες τις δυσκολίες που αντιμετώπισε το 2001, έχει αρχίσει να σταθεροποιείται. Η ζήτηση των καταναλωτών στην Κοινότητα αυξάνει, ιδίως για το βόειο κρέας υψηλής ποιότητας. Μια πρόσθετη ποσόστωση για το βόειο κρέας υψηλής ποιότητας με μειωμένους δασμούς θα είναι προς το συμφέρον τόσο των καταναλωτών όσο και των προμηθευτών και δεν θα είχε σημαντική επίπτωση στο συνολικό όγκο των εισαγωγών βοείου κρέατος στην Κοινότητα.

(3) Πρέπει να προσφερθεί ισότιμη και συνεχής πρόσβαση όλων των σχετικών φορέων της Κοινότητας στην εν λόγω ποσόστωση. Είναι επίσης αναγκαίο να διασφαλιστεί κατάλληλος έλεγχος της ποσόστωσης. Για το σκοπό αυτό, η χρησιμοποίηση της ποσόστωσης πρέπει να βασιστεί στην υποβολή πιστοποιητικού γνησιότητας που εγγυάται το είδος και την καταγωγή των προϊόντων.

(4) Σύμφωνα με το άρθρο 32 του κανονισμού (ΕΚ) αριθ. 1254/1999 του Συμβουλίου, της 17ης Μαΐου 1999, περί κοινής οργανώσεως των αγορών στον τομέα του βοείου κρέατος(1), η Επιτροπή διαχειρίζεται τις δασμολογικές ποσοστώσεις για τα προϊόντα που καλύπτει ο παρών κανονισμός σύμφωνα με λεπτομερείς κανόνες που θεσπίζονται με τη διαδικασία που προβλέπεται στο άρθρο 43 του εν λόγω κανονισμού,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

1. Ανοίγεται ετήσια κοινοτική δασμολογική ποσόστωση για την εισαγωγή 1000 τόνων, που εκφράζονται σε βάρος του προϊόντος, νωπού, διατηρημένου με απλή ψύξη ή κατεψυγμένου βοείου κρέατος υψηλής ποιότητας, που υπάγεται στις διακρίσεις 0201 30 00, 0202 30 90 του κοινού δασμολογίου.

2. Ο δασμός που εφαρμόζεται στην ποσόστωση ανέρχεται σε 20 % ad valorem.

3. Η ποσοστωτική περίοδος καθορίζεται από την 1η Ιουλίου έως τις 30 Ιουνίου.

Άρθρο 2

Οι λεπτομέρειες εφαρμογής του παρόντος κανονισμού, που θεσπίζονται σύμφωνα με τη διαδικασία που προβλέπεται στο άρθρο 43 του κανονισμού (ΕΚ) αριθ. 1254/1999, περιλαμβάνουν διατάξεις σύμφωνα με τις οποίες η χρησιμοποίηση της ποσόστωσης που αναφέρεται στο άρθρο 1 υπόκειται στην υποβολή πιστοποιητικού γνησιότητας που εγγυάται το είδος και την καταγωγή των προϊόντων.

Άρθρο 3

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Λουξεμβούργο, 27 Ιουνίου 2002.

Για το Συμβούλιο

Ο Πρόεδρος

M. Arias Cañete

(1) ΕΕ L 160 της 26.6.1999, σ. 21· κανονισμός όπως τροποποιήθηκε τελευταία από τον κανονισμό (EΚ) αριθ. 2345/2001 της Επιτροπής (ΕΕ L 315 της 1.12.2001, σ. 29).